POBLE de CATALUNYA:

En aquest aniversari d'aquell tràgic i dolorós 15 d'Octubre de 1940, venim aquí novament a retre el nostre més sincer i pietós record a la figura màrtir i heròica del nostre darrer PRESIDENT de la GENERALITAT de CATALUNYA, LLUÍS COMPANYS, símbol de l'odi i ranejament inconfessable i mal nat de tots els representatnts de l'Espanya negra del "caudillo" Franco.
Avui fa 4 anys, en els fossos del Castell de Montjuïc, el régim militar-franquista-falangista hi perpetrava fredament i cínicament la més revoltant i afrosa monstruositat de la història, segant impunement la vida del que fou President de la Generalitat de Catalunya, Lluís Companys.
L'ignomiós i vandàlic segrestament, contra llei i natura realitzat en terres de França amb la col·laboració de la policia Hitleriana.
L'inhumà i vergonyós martiri i tracte de tortura, d'escarni i d'oprobi infligit a la persona del President de Catalunya, per part de la xuleria falangista durant el seu trasllat i reclusió a madrid.
Aquella farsa de procés de "CUARTO de BANDERAS", portada a terme per la conxorxa de la MILITARADA i del FALANGISME, units una vegada més en el més alt CRIM de sang, i en la qual s'hi debatia unicament una acusació i un atac contra Catalunya.
I aquella ferotge i criminal execució acomplerta damunt la pròpia terra catalana, que el President volgué, com a darrera voluntat, més fermament treptjar descalç.

TOTS AQUESTS FETS formen part d'una de les pàgines més vergonyoses i més repugnants de la història i actuació d'aquest régim nefast i grotesc, en tot moment inspirat per l'esperit putrefacte i criminal d'aquests "CABALLEROS" degenerats, dirigents i executors del terror i de l'assassinat organitzat per major glória de la "España Una i Única" en la seva criminalitat i salvatgeria.
Aquests criminals de guerra i de delictes comuns s'abraonàren sobre Catalunya en la persona del President de la Generalitat. No perdonàren mai a la nostra Pàtria la desfeta que els fou infligda en el moment de la seva sublevació militar.
El poble de Catalunya demanarà en el seu dia que tots aquests responsables siguin traduïts com a criminals de guerra davant el Tribunal del món. Des d'ara fem públicament la nostra acusació contra aquests botxins del poble català i del seu President.

En aquest 15 d'octubre de 1944, al recordar el darrer President de la Generalitat de Catalunya, Lluís Companys, així com a tots els caigts i empresonats per Catalunya i per la llibertat; proclamem resoltament la nostra voluntat de combat i de lluita per l'aixafament total i definitiu del régim d'opressió i tirania que ens esclavitza i ens oprimeix.
Les darreres paraules del President donàren resposta heròica als seus acusadors i botxins que l'executaven. caigué cridant: Per Catalunya, ja que fou certament contra Catalunya que es realitzava i es perpetrava aquella execrable i abominable sentencia.
PER CATALUNYA i amb Catalunya en peu de guerra i de lluita, assolirem la nostra llibertat.
						Barcelona, 15 d'Octubre de 1994.

EN AQUESTA DIADA DE DOL NACIONAL, EL NOSTRE RECORD SIGUI AMB TOTS ELS CAIGUTS.
CATALANS: RETROBEM-NOS TOTS EN LA LLUITA PER L'ALLIBERAMENT DELS NOSTRES PERSEGUITS I EMPRESONATS.
AFIRMEM NOVAMENT LA NOSTRA DECIDIDA VOLUNTAT DE LLIURAR LA PÀTRIA
CATALANS: APLEGUEM-NOS TOTS PER CATALUNYA.

			Front	Nacional	de	Catalunya